“ปภ.” เตือน 23 จังหวัด “เหนือ-กลาง-อีสาน” เฝ้าระวัง “น้ำท่วม” ฉับพลัน!
กรมป้องกันและบรรเทาสาธารณภัย ประกาศเตือน 23 จังหวัดในภาคเหนือ-กลาง-อีสาน เฝ้าระวังน้ำท่วมฉับพลัน น้ำป่าไหลหลาก น้ำท่วมขังในระยะสั้น แนะติดตามข้อมูลข่าวสารจากทางราชการ ระวังอันตรายจากสัตว์และแมลงมีพิษ งอันตรายจากกระแสไฟฟ้า
“ปภ.” เตือน 23 จังหวัดในภาคเหนือ-กลาง-อีสาน เฝ้าระวังน้ำท่วมฉับพลัน น้ำป่าไหลหลาก น้ำท่วมขังในระยะสั้น
11 ก.ย. 2565

กรมป้องกันและบรรเทาสาธารณภัย กระทรวงมหาดไทย (ปภ.) รายงานข้อมูลคาดการณ์และแจ้งเตือนภัย ประจำวันที่ 11 ก.ย.65 แจ้งเตือนสำหรับพื้นที่เฝ้าระวัง น้ำท่วมฉับพลัน น้ำป่าไหลหลาก น้ำท่วมขังในระยะสั้น ประกอบด้วย ภาคเหนือ ได้แก่ แม่ฮ่องสอน (อ.เมืองฯ ขุนยวม) เชียงใหม่ (อ.แม่แตง สะเมิง แม่วาง) เชียงราย (อ.เมืองฯ แม่จัน แม่สาย แม่ฟ้าหลวง) ลำพูน (อ.แม่ทา ลี้ ทุ่งหัวช้าง) ลำปาง (อ.เมืองปาน เกาะคา เถิน แม่ทะ) พะเยา (อ.เมืองฯ ปง จุน) แพร่ (อ.เมืองฯ ร้องกวาง ลอง สอง) น่าน (อ.ปัว เชียงกลาง บ่อเกลือ) อุตรดิตถ์ (อ.เมืองฯ ท่าปลา น้ำปาด ลับแล) พิษณุโลก (อ.วังทอง เนินมะปราง นครไทย ชาติตระการ) สุโขทัย (อ.ศรีสัชนาลัย) เพชรบูรณ์ (อ.หล่มเก่า หล่มสัก น้ำหนาว) และตาก (อ.ท่าสองยาง แม่ระมาด แม่สอด)
ส่วน ภาคตะวันออกเฉียงเหนือ ได้แก่ เลย (อ.เมืองฯ วังสะพุง นาด้วง ภูกระดึง) หนองคาย (อ.เมืองฯ สังคม) บึงกาฬ (อ.เมืองฯ ปากคาด โซ่พิสัย บุ่งคล้า) ชัยภูมิ (อ.เมืองฯ คอนสวรรค์ แก้งคร้อ) ขอนแก่น (อ.ภูเวียง ภูผาม่าน ชุมแพ) นครราชสีมา (อ.เมืองฯ ปากช่อง วังน้ำเขียว สีคิ้ว) และภาคกลาง ได้แก่ นนทบุรี (อ.เมืองฯ ปากเกร็ด) ปทุมธานี (อ.คลองหลวง ธัญบุรี ลำลูกกา) สมุทรปราการ (อ.เมืองฯ บางพลี บางบ่อ บางเสาธง) กรุงเทพมหานคร
สำหรับพื้นที่เฝ้าระวังน้ำท่วมขัง ประกอบด้วย ภาคเหนือ ได้แก่ เชียงใหม่ (อ.จอมทอง ดอยหล่อ กัลยาณิวัฒนา สะเมิง สันป่าตอง) ลำพูน (อ.ป่าซาง) และพิษณุโลก (อ.บางระกำ) ส่วนภาคตะวันออกเฉียงเหนือ ได้แก่ เลย (อ.เมืองฯ) ขอนแก่น (อ.แวงใหญ่ บ้านไผ่ หนองสองห้อง) หนองบัวลำภู (อ.เมืองฯ) มหาสารคาม (อ.เมืองฯ) และอุบลราชธานี (อ.เมืองฯ วารินชำราบ) ขณะที่ภาคกลาง ได้แก่ อ่างทอง (อ.ป่าโมก วิเศษชัยชาญ) พระนครศรีอยุธยา (อ.เสนา ผักไห่ บางบาล บางไทร บางปะหัน พระนครศรีอยุธยา บางปะอิน) ปทุมธานี (อ.เมืองฯ ธัญบุรี ลำลูกกา สามโคก) สมุทรปราการ (อ.บางบ่อ บางเสาธง บางพลี) สระแก้ว (อ.เมืองฯ เขาฉกรรจ์) ระยอง (อ.เมืองฯ แกลง วังจันทร์) จันทบุรี (อ.มะขาม แก่งหางแมว เขาคิชฌกูฏ ท่าใหม่ นายายอาม)
ทั้งนี้ขอให้ติดตามข้อมูลข่าวสารจากทางราชการ  ระวังอันตรายจากสัตว์และแมลงมีพิษ อันตรายจากกระแสไฟฟ้า และเพิ่มความระมัดระวังการขับขี่พาหนะบริเวณน้ำไหลผ่านทาง และเพื่อความปลอดภัย ควรงดการท่องเที่ยวในพื้นที่ถ้ำที่มีน้ำท่วมขัง และน้ำตกที่น้ำไหลเชี่ยว
ส่วนพื้นที่เฝ้าระวังน้ำทะเลหนุนสูงบริเวณปากแม่น้ำและพื้นที่ราบลุ่มชายฝั่ง ประกอบด้วย ภาคกลาง ได้แก่ สมุทรสาครสมุทรสงคราม สมุทรปราการ นนทบุรี ฉะเชิงเทรา ชลบุรี ระยอง จันทบุรี ตราด เพชรบุรี ประจวบคีรีขันธ์ กรุงเทพมหานคร และภาคใต้ ได้แก่ ชุมพร สุราษฎร์ธานี นครศรีธรรมราช สงขลา ปัตตานี นราธิวาส ระนอง พังงา ภูเก็ต กระบี่ ตรัง สตูล
 